આ અંગે યોજાયેલ પત્રકાર પરિષદમાં માહિતી આપતા ડીસીપી રવિમોહન સૈનીએ જણાવ્યું હતું કે આ ગેંગ ગત 17 તારીખથી રૂમ ભાડે રાખીને રાજકોટમાં રહેતી હતી બેન્ક અને આંગડિયા પેઢી બહાર વોચ રાખી રેકી કરીને કામ પાર પાડતા હતા વાહનની ડેકી તોડી અથવા કારના કાચ તોડી અથવા વાહન પાસે ઓઇલ ઢોળી વાહનચાલકનું ધ્યાન હટાવી રોકડ-દાગીના તફડાવી લેતા હતા આ ગેંગમાં સામેલ મહિલા ચંદ્રમા સરલાને રસોઈ બનાવવા માટે અને ચોરી કરેલ મુદામાલનું ધ્યાન રાખવાનું કામ સોંપવામાં આવતું હતું સ્લ્મ વિસ્તારમાં રૂમ ભાડે રાખતા હોવાથી તેઓને ભાડાકરાર માટે તેઓ પાસે કોઈ કાગળીયા માંગતા ન હતા આ ગેંગમાં મહિલા સહીત 4ની ધરપકડ કરવામાં આવી છે જયારે ચેન્નઈનો સાગરીત રવિ ફરાર હોય અને તેણે આ લોકો સાથે મળીને અન્ય રાજ્યોમાં પણ અનેક ગુનાઓ આચર્યા હોય તેને ઝડપી પાડવા શોધખોળ હાથ ધરી છે આ ઉપરાંત પકડાયેલ ચારેય આરોપીઓ તામીલ ભાષા બોલતા હોવાથી તેઓની પૂછપરછ માટે દુભાષિયાની મદદ પણ પોલીસને લેવી પડી હતી.